wickkiey/tamil-wikipedia-markdown huggingface dataset:
# யவ் சிம் மொங் மாவட்டம்



**யவ் சிம் மொங் மாவட்டம்** (Yau Tsim Mong District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இம்மாவட்டம் கவுலூன் தீபகற்ப நிலப்பரப்பு பகுதியில், மேற்கு கவுலூன் பெருநகரத்தின் மையப் பகுதியில் அமைந்துள்ளது. இது மூன்றாவது மக்கள் அடர்த்தி மிக்க மாவட்டமாகும். 2006 ஆம் ஆண்டின் மக்கள் தொகைக் கணிப்பீட்டுன் படி 280, 548 ஆகும்.  

## வரலாறு
இந்த **யவ் சிம் மொங் மாவட்டம்** என அழைக்கப்படும் மாவட்டம், முன்னாள் **யவ் சிம் மாவட்டம்** மற்றும் **மொங் கொக் மாவட்டம்** எனும் இரண்டு மாவட்டங்களை ஒருங்கிணைத்த மாவட்டமாகும். இந்த புதிய மாவட்டம் 1994 ஆம் ஆண்டு உதயமானது. இப்புதிய மாவட்டத்தின் பெயர் **யவ்** மா டேய், **சிம்** சா சுயி மற்றும் **மொங்** கொக் எனும் மூன்று பிரதான நகரங்களை உள்ளடக்கியதன் விளைவாக, அந்நகரங்களின் பெயர்களின் முதல் பகுதிகளை ஒருங்கிணைத்து சூட்டப்பட்ட புதிய பெயரே **யவ்** + **சிம்** + **மொங்** = **யவ் சிம் மொங் மாவட்டம்** என்றானது.  

## பிரதான நகரங்கள்
இம்மாவட்ட நிர்வாகத்தின் கீழுள்ள பிரதான நகரங்கள்:  

- டய் கொக் சுயி
- இளவரசன் எட்வர்ட்
- ஒலிப்பிக் எம்டிஆர் நிலையம்
- மொங் கொக்
- மொங் கொக் (மேற்கு)
- யவ் மா டேய்
- கவுலூன் எம்டிஆர் நிலையம்
- யோர்டான்
- குவுன் சுங்
- அரசர் பூங்கா
- சிம் சா சுயி
- சிம் சா சுயி (கிழக்கு)

## போக்குவரத்து
இந்த மாவட்டத்தில் ஐந்து பிரதான தொடருந்து வழிக்கோடுகள் உள்ளன. அவைகளாவன: சுன் வான் வழிக்கோடு, குவுன் டொங் வழிக்கோடு, டுன் சுங் வழிக்கோடு, கிழக்கு தொடருந்து வழிக்கோடு மற்றும் விமான நிலைய அதிவிரைவு வழிக்கோடு போன்றவைகளாகும்.  

இம்மாவட்டத்தின் ஊடாக நூற்றுக்கும் மேற்பட்ட தொடருந்து மற்றும் சிற்றுந்து போக்குவரத்து பணிகளும் நடைபெறுகின்றன. அத்துடன் பல பேருந்தகங்கள் மற்றும் சிற்றூந்தகங்கள் போன்றனவும் உள்ளன.  

## பிற தகவல்கள்
தமிழர்கள் அடிக்கடி வந்துப் போகும் சுங்கிங் கட்டடம் இம்மாவட்டத்தில்தான் உள்ளது. அத்துடன் "மேற்கு துறைமுகக் குறுக்கு சுரங்கம்" எனும் கடலுக்கு அடியிலான சுரங்கப் பாதை ஒன்றும் இம்மாவட்டத்தில் உள்ளது.  

ஹொங்கொங்கில் பிரசித்திப்பெற்ற பல்கலைகழகங்களில் ஒன்றான ஹொங்கொங் பல்தொழில் நுட்ப பல்கலைக்கழகம் இம்மாவட்டத்தில் இருப்பது என்பதும் குறிப்பிடத்தக்கது.  

## வெளியிணைப்புகள்

- Yau Tsim Mong District Council
- List and map of electoral constituencies (large PDF file)
# மாம்பழச்சிட்டு


**மாம்பழச்சிட்டு** அல்லது **மஞ்சள் சிட்டு** (Common Iora - *Aegithina tiphia*) என்பது வெப்பமண்டல இந்தியத் துணைக்கண்டம் மற்றும் தெற்காசியா முழுவதும் காணப்படும் (மரங்களில்) அடையும் (passerine) பறவைகளுள் ஒன்றாகும். இப்பறவைகளின் இறகுகளில் மாறுபாடுகள் உள்ளன, அவற்றில் சில துணையினங்களாக குறிப்பிடப்படுகின்றன.  

## வகைப்பாடு
மஞ்சள் சிட்டில் பதினொரு துணையினங்கள் அங்கீகரிக்கப்பட்டுள்ளன:  
- இலங்கை மஞ்சள் சிட்டு *A. t. multicolor* (Gmelin, JF, 1789) – தென்மேற்கு இந்தியா மற்றும் இலங்கை
- தெற்கத்திய மஞ்சள் சிட்டு *A. t. deignani* Hall, BP, 1957 – தெற்கு, கிழக்கு இந்தியா மற்றும் வடக்கு, மத்திய மியான்மர்
- *A. t. humei* Baker, ECS, 1922 – மத்திய தீபகற்ப இந்தியா
- *A. t. tiphia* (Linnaeus, 1758) – வட இந்தியா முதல் மேற்கு மியான்மர் வரை
- *A. t. septentrionalis* Koelz, 1939 – வடமேற்கு இமயமலை
- *A. t. philipi* Oustalet, 1886 – தெற்கு-மத்திய சீனா, கிழக்கு மியான்மர், வடக்கு தாய்லாந்து மற்றும் வடக்கு, மத்திய இந்தோசீனா
- *A. t. cambodiana* Hall, BP, 1957 – தென்கிழக்கு தாய்லாந்து, கம்போடியா மற்றும் தெற்கு வியட்நாம்
- *A. t. horizoptera* Oberholser, 1912 – தென்கிழக்கு மியான்மர் மற்றும் தென்மேற்கு தாய்லாந்து, மலாய் தீபகற்பம், சுமத்ரா மற்றும் அருகிலுள்ள தீவுகள்
- *A. t. scapularis* (Horsfield, 1821) – சாவகம் மற்றும் பாலி
- *A. t. viridis* (Bonaparte, 1850) – மத்திய, தெற்கு போர்னியோ
- *A. t. aequanimis* Bangs, 1922 – வடக்கு போர்னியோ மற்றும் மேற்கு பிலிப்பைன்ஸ்

## அளவும் இயல்புகளும்

இது ஊர்க்குருவியிலும் சற்று சிறிதாய்க் கீழ்ப்பக்கம் பசுமஞ்சளாய் இருக்கும் ( 14 செமீ [] ). ஆண், பெண் இரண்டுமே இனப்பெருக்கமல்லா காலத்தில் பசுமை கலந்த மஞ்சள் நிறவுடலும் இறக்கைகளில் வெண்பட்டைகளும் கொண்டிருக்கும்; ஆனால் பெண் சிட்டின் மேல்பாகம் பசுமையாக இருக்கும், ஆணின் இறக்கைப்பகுதி கருமை அதிகமாயிருக்கும்; இனப்பெருக்க காலத்தில் ஆணின் முதுகும் தலையும் வாலும் கருத்திருக்கும்; மஞ்சள் நிறம் தூக்கலாகத் தெரியும். குளிர்காலத்தில் ஆண் சிட்டு தன் கருமையை இழந்து பேடையைப் போல் பசுமை போர்த்திருக்கும். மர நெருக்கமுள்ள இடங்கள், தோட்டங்கள், சிறு காடுகளில் இவை இணையுடன் வாழும்.  

## குறிப்புதவி
# கவுலூன்



**கவுலூன்** (Kowloon) என்பது ஹொங்கொங்கின் பெருநகர நிலப்பரப்பைக் குறிக்கும் பெயராகும். இந்த பெருநகர நிலப்பரப்பிற்குள் கவுலூன் தீபகற்பம் மற்றும் புதிய கவுலூன் நகரபரப்புகளும் உள்ளடக்கமாகும். இந்த பெருநிலப்பரப்பின் எல்லைகளாக கிழக்கில் லெய் யூ மூன், மேற்கில் மெய் பூ சுன் ச்சுன் மற்றும் கல்லுடைப்பான் தீவும், வடக்கில் சிங்கப் பாறை, தெற்கில் விக்டோரியா துறைமுகம் போன்றவைகளும் உள்ளன. இப்பெருநிலப்பரப்பின் மக்கள் தொகை 2006 ஆம் ஆண்டின் கணிப்பின் படி 2,019,533 ஆகும். மக்கள் அடர்த்தி 43,033/km ஆகும். ஹொங்கொங் தீவின் கடலின் எதிரே வடப்பகுதியிலும், புதிய கட்டுப்பாட்டகத்தின் தெற்காகவும் அமைந்துள்ளது. இந்த தீபகற்ப நிலப்பரப்பு 47 கிலோ மீட்டர்களை கொண்டுள்ளது. ஹொங்கொங் மொத்த மக்கள் தொகையில் 48% வீதமான மக்கள் தொகையினர் இப்பெருநிலப்பரப்பிலேயே உள்ளனர்.  

## சட்ட சபை அலகுகள்
கவுலூன் பெருநகர நிலப்பரப்பு, புவியியல் ரீதியாக ஹொங்கொங்கின் இரண்டு சட்ட சபைகளை அலகுகளைக் கொண்டுள்ளது, அவைகளாவன:  

- **கவுலூன் கிழக்கு** வொங் டயி சின் மற்றும் குவுன் டொங் நகரசபை அலகுகளை உள்ளடக்கியுள்ளது.
- **கவுலூன் மேற்கு** யவ் சிம் மொங், சம் சுயி போ மற்றும் கவுலூன் நகரம் அலகுகளை உள்ளடக்கியுள்ளது.

## நிர்வாக அலகுகள்
இந்த கவுலூன் பெருநகர நிலப்பரப்புக்குள் ஐந்து மாவட்டங்கள் உள்ளடங்கியுள்ளன:  

- கவுலூன் நகர மாவட்டம்
- குவுன் டொங் மாவட்டம்
- சம் சுயி போ மாவட்டம்
- வொங் டயி சின் மாவட்டம்
- யவ் சிம் மொங் மாவட்டம்

## கவுலூன் அகலப்பரப்புக் காட்சி

## வெளியிணைப்புகள்
- The West Kowloon Cultural Village website - New Project!
- Cap 1 Sched 4 Area of Kowloon
# நாணயம் சுண்டல்

இரண்டு நிகழ்தகவுகள் கொண்ட நிகழ்ச்சி ஒன்றில் எழுமாறாக ஒன்றைத் தெரிவு செய்வதில் பொதுவாக **நாணயச் சுண்டல்** (*coin flipping* அல்லது *coin tossing*) நடாத்தப்படுகிறது.  

பொதுவாக விளையாட்டுப் போட்டிகளில் ஆட்ட நிகழ்வுகளுக்காக அணிகளை ஒழுங்குபடுத்துவதில் நாணயச் சுண்டல் பயன்படுகிறது. நாணயத்தின் இரு பக்கங்களில்; பெறுமதி பொறிக்கப்பட்ட பகுதி **பூ** எனவும் அரச இலட்சணை அல்லது இராணி தலை பொறிக்கப்பட்ட பகுதி **தலை** எனவும் கொள்ளப்படும்.  

## சுண்டப்படும் முறை
நாணயம் மடிக்கப்பட்ட சுட்டு விரலின் மீது வைக்கப்படும். பின் பருவிரலின் மூலம் வளியில் சுழன்று செல்லக்கூடியவாறு  
சுண்டப்படும். வளியில் சுழன்றுகொண்டிருக்கும் போதே தலை, பூ தீர்மானிக்கப்படும்.  

## கணிதப்பயன்பாடு
சம நிகழ்தகவுள்ள சந்தர்ப்பங்களில் நாணயச் சுண்டல் பயன்படுத்தப்படும். ஒன்றுக்கு மேற்பட்ட தடவைகளிலும் நாணயச் சுண்டல் மேற்கொள்ளப்படலாம்.  
### இரு தடவைகள் நாணயம் சுண்டப்படும் போது நிகழ்தகவின் பரம்பலை கணித முறையில் குறித்தல்
|]]  
|]]  

இங்கு சாத்தியமான நிகழ்வுகள்:  

{பூ,தலை},{பூ,பூ},{தலை,பூ},{தலை,தலை}  

நிகழ்தகவுகள்:  

{பூ,தலை}= 1/4  

{பூ,பூ} = 1/4  

{தலை,பூ}= 1/4  

{தலை,தலை} = 1/4
# அவிநயம்

**அவிநயம்** என்பது கி.பி. 9-ஆம் நூற்றாண்டில் எழுதப்பட்ட ஒரு தமிழ் இலக்கண நூல் ஆகும். இதனைக் கி.பி. ஆறாம் நூற்றாண்டு நூல் எனவும் குறிப்பிடுகின்றனர். இந்த நூல் அவிநாயனார் என்று அறியப்படும் புலவரால் எழுதப்பட்டது. இந்தப் புலவரின் பெயர் அவிநயம் என்னும் நூல் எழுதியதால் உருவாக்கப்பட்டதாக எண்ண இடம் தருகிறது. இடைக்காலத்தில் பல்லவர் காலத்தில் தோன்றிய நூல் இதுவாகும்.  

தொல்காப்பியம், இறையனார் களவியல், யாப்பருங்கலம், யாப்பருங்கலக் காரிகை, வீரசோழியம், நன்னூல், களவியற் காரிகை, புறப்பொருள் வெண்பாமாலை, பன்னிரு பாட்டியல் என்னும் நூல்களுக்கு எழுதப்பட்ட உரைநூல் மேற்கோள்களிலிருந்து திரட்டப்பட்டவை. இதனை முதன்முதலில் திரட்டியவர் மயிலை சீனி வேங்கடசாமி.  

இந்த நூலுக்கு இராச பவித்திரப் பல்லவதரையன் என்ற உரையாசிரியர் உரை எழுதி உள்ளார்.  

அவிநயம், அவிநயப் புறனடை, அவிநயனார் பாட்டியல், அவிநயனார் புறத்திணைப்படலம் என நான்காகப் பிரிக்கப்பட்டு அவிநயம் பதிப்பிக்கப்பட்டிருக்கின்றது. எழுத்த்திகாரம், சொல்லதிகாரம், பொருளதிகாரம், யாப்பதிகாரம், அவிநயப் புறனடை, அவிநயனார் பாட்டியல் எனவும் இதனைப் பகுத்துக் காட்டியுள்ளனர்.  

## அடிக்குறிப்புகள்
# டனாக்


**டனாக்** (**தனாக்**) என்பது யூதர்களுக்கு புனித நூலாகிய யூத விவிலியத்தின் தொகுப்பைக் குறிக்கும் பெயர் ஆகும். இது எபிரேயத்தில் תַּנַ"ךְ&lrm; (Tanakh) என்று எழுதப்படும். அதன் ஒலிப்பு taˈnaχ அல்லது təˈnax என்று வரும் (Tenakh, Tenak, Tanach போன்ற சொல் வடிவங்களும் உண்டு)  

**டனாக்** என்னும் சுருக்கப் பெயர் தோரா (Torah), நவியீம் (Nevi'im), கெதுவிம் (Ketuvim) என்னும் மூன்று எபிரேயச் சொற்களின் முதல் எழுத்துக்களையும் கொண்டு உருவாக்கப்பட்ட ஒரு கலைச்சொல் ஆகும் (அதாவது: **T**a**N**a**K**h). இச்சொல் எபிரேய விவிலியத்தின் மூன்று பகுதிகளையும் கீழ்வருமாறு குறித்துநிற்கிறது:  
- தோரா (Torah): இதன் பொருள் "படிப்பினை" என்பதாகும். இதில் விவிலியத்தின் முதல் ஐந்து நூல்களும் அடங்கும். இவற்றை மோசே எழுதினார் என்பது மரபு.
- நவீம் (Nevi'im): இதன் பொருள் "இறைவாக்கினர் நூல்கள்" என்பதாகும்.
- கெத்துவிம் (Ketuvim): இதன் பொருள் "எழுத்துப் படைப்புகள்" என்பதாகும்.

## தனாக் நூல்களின் எண்ணிக்கை

யூத மரபுப்படி, தாநாக்கில் அடங்கியுள்ள நூல்கள் 24 ஆகும். அவை பின்வருமாறு:  
- தோரா - ஐந்து நூல்கள்
- நவீம் - எட்டு நூல்கள்
- கெத்துவிம் - பதினொரு நூல்கள்.

## தோரா நூல் வரிசை
- 1. Bereshith – தொடக்க நூல்
- 2. Shemot – விடுதலைப் பயணம்
- 3. Vayikra – லேவியர்
- 4. Bamidbar – எண்ணிக்கை
- 5. Devarim – இணைச் சட்டம்

## நவீம் நூல் வரிசை

- 6. (יהושע / Y'hoshua) – யோசுவா
- 7. (שופטים / Shophtim) – நீதித் தலைவர்கள்
- 8. (שמואל / Sh'muel) – 1 சாமுவேல்; 2 சாமுவேல். (இவை இரண்டும் ஒரே நூலாகக் கருதப்படுகின்றன).
- 9. (מלכים / M'lakhim) – 1 அரசர்கள்; 2 அரசர்கள். (இவை இரண்டும் ஒரே நூலாகக் கருதப்படுகின்றன)
- 10. (ישעיה / Y'shayahu) – எசாயா
- 11. (ירמיה / Yir'mi'yahu) – எரேமியா
- 12. (יחזקאל / Y'khezqel) – எசேக்கியேல்
- 13. The Twelve Prophets (תרי עשר) - பன்னிரு இறைவாக்கினர்கள்:
:* a. (הושע / Hoshea) – ஓசேயா  
:* b. (יואל / Yo'el) – யோவேல்  
:* c. (עמוס / Amos) – ஆமோஸ்  
:* d. (עובדיה / Ovadyah) – ஒபதியா  
:* e. (יונה / Yonah) – யோனா  
:* f. (מיכה / Mikhah) – மீக்கா  
:* g. (נחום / Nakhum) – நாகூம்  
:* h. (חבקוק /Havakuk) – அபக்கூக்கு  
:* i. (צפניה / Ts'phanyah) – செப்பனியா  
:* j. (חגי / Khagai) – ஆகாய்  
:* k. (זכריה / Z'kharyah) – செக்கரியா  
:* l. (מלאכי / Mal'akhi) – மலாக்கி  

(இப்பன்னிரு சிறு நூல்களும் ஒரே சுருளில் அடங்கியிருந்ததால் ஒரே நூலாக எண்ணப்பட்டன)  

## கெத்துவிம் நூல் வரிசை
- 14. (תהלים / Tehillim) – திருப்பாடல்கள்
- 15. (משלי / Mishlei) – நீதிமொழிகள்
- 16. (איוב / Iyov) – யோபு

The "Five Megilot" / "Five Scrolls": ஐந்து சுருள்கள்:  
- 17. (שיר השירים / Shir Hashirim) – இனிமைமிகு பாடல்
- 18. (רות / Rut) – ரூத்து
- 19. (איכה / Eikhah) – புலம்பல்
- 20. (קהלת / Kohelet) – சபை உரையாளர்
- 21. (אסתר / Esther) – எஸ்தர்

பிற கெதுவிம் (எழுத்துப் படைப்புகள்):  

- 22. (דניאל / Dani'el) – தானியேல்
- 23. (עזרא ונחמיה / Ezra v'Nechemia) – எஸ்ரா; நெகேமியா. (இவை இரண்டும் ஒரே நூலாகக் கருதப்படுகின்றன)
- 24. (דברי הימים / Divrei Hayamim) – 1 குறிப்பேடு; 2 குறிப்பேடு. (இவை இரண்டும் ஒரே நூலாகக் கருதப்படுகின்றன)
# 5-ஆம் நூற்றாண்டு



கிபி **ஐந்தாம் நூற்றாண்டு** (5ம் நூற்றாண்டு, 5th century AD) என்ற காலப்பகுதி கிபி 401 தொடக்கம் கிபி 499 வரையான காலப்பகுதியைக் குறிக்கிறது.  

## நிகழ்வுகள்

- 399 – 412 - பாசியான் என்ற சீன பௌத்தத் துறவி பௌத்த நூல்களைத் தேடி இந்தியப் பெருங்கடல் ஊடாக இலங்கை,மற்றும் இந்தியாவுக்குப் பயணம் மேற்கொண்டார்.
- கி. 401 - பௌத்த துறவியும் சூத்திரங்களை சீன மொழியில் மொழிபெயர்த்தவருமான குமாரஜீவா என்பவர் சீனாவின் சங்கான் (இன்றைய சியான்) நகரை அடைந்தார்.
- பெரிய பிரித்தானியாவை ரோமர்கள் கைவிட்டனர். மத்திய காலத்தின் ஆரம்பப் பகுதியாக இது கருதப்படுகிறது.
- கி. 430 - மாயா நகரின் பல பகுதிகளை (இன்றைய எல் சல்வடோர்) இலபாங்கோ என்ற எரிமலை அழித்தது.
- 440 இன் பின்னர் பிரித்தானியாவில் ஆங்கிலோ-சாக்சன் மக்கள் குடியேறினர்.
- பௌத்த மதம் பர்மா, மற்றும் இந்தோனேசியாவை அடைந்தது.
- ஆப்பிரிக்க மற்றும் இந்தோனேசியக் குடியேறிகள் மடகஸ்காரை அடைந்தனர்.

## குறிப்பிடத்தக்கவர்கள்
- முதலாம் ஆரியபட்டா, இந்தியக் கணிதவியலர்
- திருமந்திரம் நூலை இயற்றிய திருமூலர்
# கடவுனு பொறந்துவ


**கடவனு பொறந்துவ** (சிங்களம்: *කඩවුනු පොරොන්දුව*, நிறைவேற்றப்படாத வாக்குறுதி) என்பது இலங்கையின் முதலாவது சிங்களப் பேசும் படமாகும். இத்திரைப்படம் 1947 ஆம் ஆண்டு சனவரி 21 திகதியன்று திரையிடப்பட்டது.  

இத்திரைப்படம் இதே பெயரில் மீண்டும் 1982 ஆம் ஆண்டில் தயாரிக்கப்பட்டது. இதில் விஜய குமாரதுங்க நடித்திருந்தார்.  

## தயாரிப்பு, நெறிப்படுத்தல்
‘கடவனு பொறந்துவ’ இலங்கையில் தயாரிக்கப்பட்ட முதலாவது சிங்களத் திரைப்படமாக இருந்தாலும் அதன் தயாரிப்புக்கு முன்னின்று உழைத்தவர்கள் இலங்கைத் தமிழர்களும், முஸ்லிம்களும், இந்தியத் திரைப்படக் கலைஞர்களும் ஆவர். இந்தப் படத்தை எஸ். எம். நாயகம் தயாரிக்க இந்தியாவைச் சேர்ந்த ஜோதி சின்ஹா என்பவர் நெறிப்படுத்தியிருந்தார்.  

## நடிகர்கள்
இந்தப் படத்தில் கதாநாயகனாக பி. ஏ. டபிள்யூ. ஜயமானவும், கதாநாயகியாக ருக்மணி தேவியும் மற்றும் எடி ஜயமான, ஜெமினிகாந்தா, ஹிகோ. பெர்னாண்டோ, பீற்றர் பீரிஸ், ஸ்டன்லி மல்வராச்சி, பேட்டம் பெர்னாண்டோ உட்படப் பலரும் நடித்திருந்தனர்.  

## பாடல்கள்
மொகிதீன் பேக் மற்றும் தென்னிந்தியத் திரைப்படப் பாடகர்களான ஏ. எம். ராஜா, ஜிக்கி, ஜமுனாராணி, என். சி. கிருஷ்ணன் ஆகியோர் பாடல்களைப் பாடியிருந்தனர். 12 பாடல்கள் இடம்பெற்றிருந்தன. அவற்றை ஆர். நாராயண ஐயர் இசையமைத்திருந்தார்.  

## வெற்றிப்படம்
இத்திரைப்படம் முதன் முதலில் கொழும்பில் கிங்ஸ்லி திரையரங்கில் திரையிடப்பட்டது. 200 நாட்கள் தொடர்ந்தும் திரையிடப்பட்டது. சிங்களத் திரையுலகில் வசூல் சாதனையை படைத்தது.
# பாசியான்



**பா சியான்** அல்லது **பாஹியான்** (*Fa Xian*, *Fa-Hien* அல்லது *Fa-hsien*, பொ.ஊ. 337 – பொ.ஊ. 422) என்பவர் சீனாவைச் சேர்ந்த பௌத்தத் துறவி. இவர் பொ.ஊ. 399–412 காலப்பகுதியில் பௌத்த நூல்களைத் தேடி நேபாளம், இந்தியா, மற்றும் இலங்கைக்கு இந்தியப் பெருங்கடல் வழியாகப் பயணம் மேற்கொண்டமைக்காக அறியப்படுகிறார். புத்தரின் பிறப்பிடமான லும்பினிக்கு சென்றமைக்காகவும் இவர் அறியப்படுகிறார்.  

இரண்டு ஆண்டுகள் இலங்கையில் சுற்றுப் பயணத்தை முடித்துக் கொண்டு சீனா திரும்பும் வழியில் பெரும் சூறாவளியில் சிக்கி தீவு ஒன்றில் (ஜாவா எனக் கருதப்படுகிறது) கரையொதுங்கினார். பின்னர் சீனாவின் லாவோசாங் நகரில் தங்கி தான் சேகரித்து வந்த பல பௌத்த நூல்களை மொழிபெயர்த்தார்.  

தனது பயணத்தைப் பற்றிய இவரது தொடக்ககால பௌத்தம், பொ.ஊ. ஐந்தாம் நூற்றாண்டின் தொடக்கத்தில் பட்டுப் பாதை வழியே காணப்பட்ட பல நாடுகளின் புவியியல், வரலாறு ஆகியவற்றை எழுதினார்.
# குன்று 262



**குன்று 262** (*Hill 262*) அல்லது **மோண்ட் ஓர்மெல் முகடு** (*Mont Ormel ridge*) பிரான்சின் நார்மாண்டிப் பகுதியில் உள்ள மேட்டுப் பகுதியைக் குறிக்கும். இங்கு இரண்டாம் உலகப் போரின் மேற்குப் போர்முனையில் கடுமையான சண்டை ஒன்று நிகழ்ந்தது. பிரான்சின் ஃபலேசு நகர்ப் பகுதி அருகே பல ஜெர்மானியப் படைப்பிரிவுகளைச் சுற்றி வளைக்க நேச நாட்டுப் படைகள் முயன்ற போது இச்சண்டை நடைபெற்றது.  

ஆகத்து 1944ல் நாசி ஜெர்மனியின் ஆக்கிரமிப்பிலிருந்த பிரான்சில் நேச நாட்டுப் படைகளுக்கும் ஜெர்மானியப் படைகளுக்கும் கடும் சண்டை நடந்து கொண்டிருந்தது. ஃபலேசு நகர்ப் பகுதியருகே ஜெர்மானிய ஆர்மி குரூப் பி யைச் சேர்ந்த சில படைப்பிரிவுகளைச் சுற்றி வளைக்க நேச நாட்டுப் படைகள் முயன்றன. இதற்காக டிராக்டபிள் நடவடிக்கை மேற்கொள்ளப்பட்டது. ஆகத்து 19ம் தேதி ஃபலேசிலிருந்த ஜெர்மானியப் படைகள் சுற்றி வளைக்கப்பட்டு ஃபலேசு இடைப்பகுதி உருவானது. வளைக்கப்பட்ட ஜெர்மானியர்கள் தப்பிச்செல்ல மோண்ட் ஓர்மெல் / குன்று 262 அருகே ஒரு சிறு இடைவெளி மட்டும் இருந்தது. அதனை அடைக்க போலந்திய 1வது கவச டிவிசனின் படைப்பிரிவுகள் மோண்ட் ஓர்மெல்லை ஆக்கிரமித்தன. ஃபலேசிலிருந்து பின்வாங்கித் தப்ப முயன்ற ஜெர்மானியர்கள் மீது பீரங்கித் தாக்குதல் நிகழ்த்தி பெரும் இழப்புகள் எற்படுத்தின. எளிதில் தப்ப வேண்டுமெனில் ஜெர்மானியர்கள் போலந்தியப் படைப்பிரிவுகளை முறியடித்துச் செல்ல வேண்டும் என்ற நிலை உருவானது. ஆகத்து 19-20 தேதிகளில் ஜெர்மானியர்கள் இருபுறமிருந்தும் (ஃபலேசு இடைப்பகுதியிலிருந்தும், வெளிப்புறம் இருந்தும்), குன்று 262 ஐத் தாக்கி, தப்பிச் செல்லும் வழியைத் திறக்க பெருமுயற்சி செய்தனர். எண்ணிக்கையில் குறைந்த அளவே இருந்தாலும், போலந்தியப் படைவீரர்கள் கடுமையாகப் போராடி குன்று 262 ஜெர்மானியர் வசமாகாமல் பார்த்துக்கொண்டனர். ஆகத்து 21ல் கனடியத் துணைப்படைகள் வந்து சேர்ந்தவுடன், ஃபலேசு இடைப்பகுதியிலிருந்து தப்பும் வழி முற்றிலுமாக அடைபட்டு, படை வளையம் இறுகிவிட்டது. சிக்கிக்கொண்ட ஜெர்மானியப் படைகள் சரணடைந்தன.  

## அடிக்குறிப்புகள்
# 1977 இந்தியப் பொதுத் தேர்தல்


இந்தியக் குடியரசின் ஆறாம் **நாடாளுமன்றத் தேர்தல் 1977** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஆறாவது மக்களவை கட்டமைக்கப்பட்டது. இந்தியா விடுதலை அடைந்ததிலிருந்து ஆட்சியிலிருந்த இந்திய தேசிய காங்கிரசு கட்சி தோற்கடிக்கப்பட்டு ஜனதா கட்சி வென்று ஆட்சியமைத்தது. மொரார்ஜி தேசாய் பிரதமரானார்.  

## பின்புலம்
இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். முந்தைய தேர்தலில் பெரும் வெற்றி பெற்ற இந்திரா காந்தி அடுத்த ஐந்து வருடங்களில் படிப்படியாகத் தனது செல்வாக்கினை இழந்தார். ரே பரேலி தொகுதியில் இந்திராவிடம் தோற்ற ராஜ் நாராயண் என்ற வேட்பாளர், இந்திரா காந்தி தனது அரசு அதிகாரத்தை தேர்தல் பிரச்சாரத்துக்கு முறைகேடாக பயனபடுத்தினார் என்று அலகாபாத் உயர்நீதி மன்றத்தில் வழக்குத் தொடர்ந்தார். 1975ல் அவருக்கு சாதகமாக தீர்ப்பு வழங்கிய நீதிமன்றம், இந்திராவின் தேர்தல் வெற்றி செல்லாது என்று அறிவித்தது. இதைத் தொடர்ந்து இந்திரா தன் பதவியைத் தக்க வைக்க நாட்டில் நெருக்கடி நிலையினை அறிவிக்கச் செய்தார். பொதுமக்கள், அரசியல் கட்சிகள் மற்றும் ஊடகங்களின் பல அடிப்படை உரிமைகள் முடக்கப்பட்டன. ஆயிரக்கணக்கானோர் சிறையிலடைக்கப்பட்டனர்; காங்கிரசுக்கு எதிரான மாநில அரசுகள் கலைக்கப்பட்டன. நெருக்கடி நிலையினை எதிர்த்து சோசலிசக் கட்சித் தலைவர் ஜெயப்பிரகாஷ் நாராயண் தலைமையில் ஒரு பெரும் மக்கள் இயக்கம் உருவானது. 1976ல் நடக்க வேண்டிய நாடாளுமன்றத் தேர்தல் ஒரு ஆண்டுத் தள்ளிப் போனது. தேர்தல் அறிவிக்கப்பட்ட போது இந்திராவை எதிர்க்க நிறுவன காங்கிரசு, பாரதீய ஜனசங்கம், பாரதீய லோக்தளம், சோசலிசக் கட்சி ஆகியவை ஒன்றிணைந்து ஜனதா கட்சியை உருவாக்கின. இந்திரா அரசு மீதான பெரும் மக்கள் அதிருப்தியால் ஜனதா கட்சி பெருவாரியான இடங்களில் வென்றது. இந்திராவும் அவரது மகன் சஞ்சய் காந்தியும் தேர்தலில் தோற்றனர். ஜனதா கட்சியின் தலைவர் மொரார்ஜி தேசாய் நாட்டின் முதல் காங்கிரசு கட்சி சாராத பிரதமரானார்.  

## முடிவுகள்
மொத்தம் 60.49% வாக்குகள் பதிவாகின.  

| கூட்டணி | கட்சி | align=வென்ற இடங்கள் | align=மாற்றம் | align=வாக்கு % |  |
| --- | --- | --- | --- | --- | --- |
| ஜனதாக் கூட்டணி
இடங்கள்: 345
மாற்றம்: புதிய
வாக்கு % %: 51.89 | ஜனதா கட்சி | 298 | புதிய | 43.17 |  |
| சிபிஎம் | 22 | -3 | 4.3 |  |  |
| அகாலி தளம் | 9 | 8 | 1.26 |  |  |
| இந்தியக் குடியானவர் மற்றும் தொழிலாளர் கட்சி | 5 | — | 0.55 |  |  |
| புரட்சிகர சோசலிசக் கட்சி | 3 | 2 | n/a |  |  |
| பார்வார்டு ப்ளாக் | 3 | 2 | 0.34 |  |  |
| இந்தியக் குடியரசுக் கட்சி (கோப்ரகாடே) | 2 | 1 | 0.51 |  |  |
| திமுக | 1 | -22 | 1.76 |  |  |
| சுயேட்சைகள் | 2 | — | — |  |  |
| காங்கிரசு கூட்டணி
இடங்கள்: 189
மாற்றம்: -217
வாக்கு %: 40.98 | இந்திரா காங்கிரசு | 153 | −197 | 34.52 |  |
| அதிமுக | 19 | — | 2.9 |  |  |
| சிபிஐ | 7 | -16 | 2.82 |  |  |
| ஜம்மு காஷ்மீர் தேசிய மாநாட்டு கட்சி | 2 | — | 0.26 |  |  |
| இந்திய ஒன்றிய முஸ்லிம் லீக் | 2 | -2 | 0.3 |  |  |
| கேரள காங்கிரசு | 2 | -1 | 0.18 |  |  |
| புரட்சிகர சோசலிசக் கட்சி (பிளவு) | 1 | -1 | — |  |  |
| சுயேட்சைகள் | 2 | — | — |  |  |
| மற்றவர்கள்: 19 | மற்றவர்கள் | 19 | — | — | } |

## இவற்றையும் காண்க
- தமிழ்நாட்டில் இந்திய நாடாளுமன்றத் தேர்தல், 1977
# படிமம்:Kadawunuporonduwa1.jpg

## Summary
"கடவுனு பொறந்துவ" 1947 இலங்கைத் திரைப்படத்தின் காட்சி  

மூலம்: ஆங்கில விக்கியில் இருந்து.  
## Licensing

## Fair use rationale
1. This image is being used to illustrate the article on the movie in question and is used for informational or educational purposes only.
1. This image is of low resolution.
1. It is believed that this image will not devalue the ability of the copyright holder to profit from the original work
# நாளாந்த இலவச செய்தித்தாள் (ஹொங்கொங்)


**ஹொங்கொங்கின் நாளந்த இலவச செய்தித்தாள்** (Free newspaper of Hong Kong) சேவை உள்ளது. இச்சேவை ஹொங்கொங் கண்டோனிசு மொழியிலும், ஆங்கில மொழியிலும் வழங்கப்படுகின்றது. ஒவ்வொரு வீட்டுத்தொகுதிகளில் உள்ள வீடுகளின் எண்ணிக்கைக்கு அமைய அவை அவ்வீட்டுத் தொகுதியில் உள்ள செய்தித்தாள் பெட்டிகளில் அதிகாலையே வைக்கப்பட்டு விடும். கண்டோனிசு மொழிப் பேசுவோர் அல்லாத வீடுகளின் எண்ணிக்கையை கணக்கில் கொண்டு அவ்வீடுகளுக்கு ஆங்கில செய்தித்தாள் போடப்படுகின்றது. அத்துடன் அதிகாலை ஹொங்கொங்கில் உள்ள அனைத்து தொடருந்தகங்களின் முன்பாகவும் செய்தித்தாள்களை வைத்துக்கொண்டு வழங்கப்படுகின்றது. மிகுதியான செய்தித்தாள்கள் தொடருந்தகங்களில் இதற்கென்றே ஒதுக்கப்பட்டிருக்கும் இடங்களில் வைக்கப்படும். தேவையானோர் தாமாகவே எடுத்துக்கொள்ளலாம்.  

## வரலாறு
# தன்னிலை

**தன்னிலை:-**  

பேசுபவர், அவரைக் குறிப்பிடப் பயன்படுத்தும் சொற்கள்  

ஏ.கா :- நான், நாம், நாங்கள், யான், யாம் என்பவை அடங்கும்.  

தன்னிலை என்பது ஒருவர் பேசும் பொழுது தன்னை பிறரிடம் குறிப்பிடுவது .  

எடுத்துக்காட்டாக சில தொடர்கள்  

நான் எழுதுவேன் (நான் - ஒருமை)  

நாங்கள் எழுதுவோம் (நாங்கள் - பன்மை)  

பேசும் பொழுது, பேசுவோர் தன்நிலை தன்மை எனப்படும், எதிரே இருப்பவர் நிலை முன்னிலை எனப்படும்..இவ்வகை வேறுபாடுகளை தமிழிலக்கணம் இடம் என்று வகைப்படுத்துகின்றது.எனவே இடமானது தன்மை, முன்னிலை, படர்க்கை எனும் மூன்று வகைப்படும்.
# இராஜஹிய விக்கிரமய


**இராஜஹிய விக்கிரமய** இலங்கையில் தயாரிக்கப்பட்ட முதலாவது ஊமைத் திரைப்படமாகும். இத்திரைப்படத்தை மேமன் இனத்தைச் சேர்ந்த கொழும்பு வர்த்தகரான ரி.ஏ.ஜி. நூர்பாய் என்பவர் 1925 ஆம் ஆண்டில் தயாரித்துள்ளார்.  

இப்படத்தை இந்தியாவின் இயக்குநரான குப்தா இயக்கியிருந்தார். என். எம். பெரேரா இதில் கதாநாயகனாக நடித்தார். (என். எம். பெரேரா இலங்கையின் இடதுசாரி அரசியலில் முக்கியமானவர்களுள் ஒருவர்) அவருடன் சிவில் பீமா என்ற பறங்கி இனப் பெண் கதாநாயகியாக நடித்தார்.  

இந்தத் திரைப்படத்துக்கு போதிய விளம்பரமோ, பிரபல்யமோ கிடைக்கவில்லை. இதனால் இத்திரைப்படம் வெற்றி பெறவில்லை. இருப்பினும் தயாரிப்பாளர் ரி.ஏ.ஜி. நூர்பாய் எடுத்த இந்த முதலாவது முயற்சி இலங்கையின் திரைப்பட உலகில் அழியாதது. 1920 ஆம் ஆண்டில் நூர்பாய் கொழும்பு வெள்ளவத்தையில் பிளாசா எனும் திரையரங்கையும் அமைத்துள்ளார். இத்திரையரங்கு 1983 ஆடிக்கலவரத்தில் தீக்கிரையானது.
# விக்கிப்பீடியா:உங்களுக்குத் தெரியுமா/ஜனவரி 25, 2011


- சி. சிவஞானசுந்தரம் அவர்களால் யாழ்ப்பாணத்தில் ஆரம்பிக்கப்பட்ட நகைச்சுவை இதழான **சிரித்திரன்** (படம்) அவரது மறைவு வரை 32 ஆண்டு காலம் தொடர்ந்து வெளிவந்து சாதனை படைத்தது.
- கணித தீபிகை நூலை எழுதிய **பந்துலு ராமசாமி நாயக்கர்** என்பவர் தமிழ் எண்களில் சுழிக் குறியீட்டை முதலில் பயன்படுத்தியவர்களில் ஒருவர். அதாவது முன்னர் ய என்று தமிழ் எண்களில் 10 குறிப்பிடப்பட்டு வந்தது, இவர் அதை க0 என்று மாற்றினார்.
- தமிழீழத்திற்கு எதிரான நிலை கொண்ட *த இந்து* இதழாசிரியர் **என். ராம்** இலங்கை அரசின் உயர்குடிமை விருதான **லங்காரத்னா** பெற்றவர்.
- சீனத் தலைநகர் பெய்சிங்கின் நடுவில் அமைந்துள்ள உலகின் மிகப்பெரிய அரண்மனை வளாகமான **பேரரண் நகரம்** மொத்தம் 9999 அறைகள் கொண்டதாகும்.
- **ஸ்டாக்ஹோம் கூட்டறிகுறியின்** அடிப்படை தன்னைக் கடத்தியவர் மீது கடத்தப்பட்டவருக்கு ஏற்படும் பற்றுதல் ஆகும்.
# நிறுவன காங்கிரசு


**நிறுவன காங்கிரசு**, *ஸ்தாபன காங்கிரசு*, *சிண்டிகேட் காங்கிரசு* அல்லது **காமராஜர் காங்கிரசு**, *காங்கிரசு (ஓ)*, **(Indian National Congress (Organisation))** அழைக்கபெற்ற இக்கட்சியானது (1969-1977) காலகட்டத்தில் இந்தியாவில் செயல்பட்டு வந்த ஒரு அரசியல் கட்சியாகும். இது இந்திய தேசிய காங்கிரசில் இருந்து பிளவுபட்டு காமராஜர் தலைமையில் செயல்பட்டு வந்த கட்சியாகும்.  

## கட்சி உருவான வரலாறு
- 1969ல் இந்திய தேசிய காங்கிரசில் அன்றைய இந்தியப் பிரதமர் இந்திரா காந்திக்கும் காமராஜர், மொரார்ஜி தேசாய், எஸ். நிஜலிங்கப்பா ஆகிய காங்கிரசின் முன்னணி தலைவர்களால் உருவாக்கப்பட்ட “சிண்டிகேட்” குழுவுக்கும் பலப்பரீட்சை நடந்தது. சிண்டிகெட் ஆதரவாளர்கள் காங்கிரஸ் கட்சி கட்டுப்பாட்டை மீறியதாகக் குற்றம் சாட்டியும், வாரிசு அரசியலை எதிர்த்தும் பிரதமர் இந்திரா காந்தியை நவம்பர் 1969ல் கட்சியை விட்டு விலக்கினர்.

- இதனால் காங்கிரஸ் கட்சி இரண்டாகப் பிளவு பட்டு, இரு பிளவுகளும் தாங்களே உண்மையான காங்கிரஸ் என்று கூறிக்கொண்டன. காங்கிரசின் “பூட்டிய இரட்டை மாடுகள்” சின்னம் யாருக்கு என்று முடிவு செய்யத் தொடரப்பட்ட வழக்கினால் அச்சின்னம் முடக்கப்பட்டது. இந்திய தேர்தல் ஆணையம் இந்திரா காங்கிரசுக்கு ”பசுவும் கன்றும்” சின்னமும் ஸ்தாபன காங்கிரசுக்கு ”ராட்டை சுற்றும் பெண்” சின்னமும் வழங்கியது. இந்திராவின் கட்சி காங்கிரசு (ஆர்) (Requisition Congress) எனவும் சிண்டிகேட் காங்கிரசு (ஓ) (Organisation Congress) எனவும் வழங்கப்ப்பட்டன.

## கட்சி சந்தித்த தேர்தல்கள்
- 1971 பொதுத் தேர்தலில் இந்திரா காங்கிரசுக்கு முக்கிய எதிர்கட்சியாக நிறுவன காங்கிரசு விளங்கியது. தேர்தலில் 51 இடங்களை வென்று இரண்டாம் இடத்தில் வந்தது. 1977 பொதுத் தேர்தலில் நிறுவன காங்கிரசு, பாரதிய ஜனசங்கம், பாரதிய லோக் தளம், சோசலிசக் கட்சி ஆகியவை இணைந்து ஜனதா கட்சியை உருவாக்கின. 1977 நாடாளுமன்றத் தேர்தலில் ஜனதா கட்சி வென்று காங்கிரசில் இருந்து வெளியேறிய மூத்த தலைவர்களில் ஒருவரான மொரார்ஜி தேசாய் பிரதமரானார்.

- இந்திய சுதந்திரத்திற்கு பின் 30 வருடங்களாக ஆண்டு வந்த காங்கிரசை வீழ்த்தி காங்கிரஸ் கட்சியின் முதல் பிரதான எதிர்க்கட்சியாக ஜனதா கட்சி வெற்றி பெற்று 1979 வரை ஆட்சியில் நீடித்தது.

- பின்பு நிறுவன காங்கிரஸ் ஜனதா கட்சி உடன் இணைந்து செயல்பட்டது.
# இலங்கை மேமன்கள்



**இலங்கை மேமன்கள்** (*Memons in Sri Lanka*) சிந்து (இன்றைய பாக்கித்தான்) பகுதியில் இருந்து 1870 இல் இலங்கைக்கு வந்து குடியேறியவர்கள். சுன்னி முஸ்லிம்களான இவர்கள் இன்று இலங்கையின் சிறுபான்மையின முஸ்லிம் இனத்தவர்களில் ஒரு குறிப்பிட்ட குழுவினர் ஆவர். முதலாவது மேமன்கள் இந்தியாவின் குஜராத்தில் இருந்து வந்தார்கள். 21ம் நூற்றாண்டின் ஆரம்பத்தில் இவர்களின் எண்ணிக்கை 10,000 ஆக இருந்தது.  

## வரலாறு
இலங்கைக்கு வந்த முதலாவது மேமன் இனத்தவர் அப்துல் ரகுமான் என்பவர். இவர் 1870 இல் புடவை வணிகராக இலங்கை வந்தார்.இவர் மானா சேத் எனவும் அழைக்கப்பட்டார். யாழ்ப்பாணத்தில் இவர் தனது வணிகத்தை ஆரம்பித்து தனது வணிகத்தைப் பெருக்க கொழும்பு புறக்கோட்டையில் குடியேறினார். நாள்போக்கில், பல மேமன் இனத்தவர்கள் குஜராத்தின் குட்டியானா நகரில் இருந்து குடியேறினார்கள். 1947 இல் இலங்கை விடுதலை அடைந்த பின்னர் இவர்கள் தமது குடும்பத்தினரையும் அழைத்து வந்து நிரந்தரமாகக் குடியேறினார்கள்.  

## இலங்கை மேமன்கள் சிலர்
- மேமன்கவி
# சிறுத்தை (திரைப்படம்)



***சிறுத்தை*** (*Siruthai*) கார்த்தி, தமன்னா மற்றும் சந்தானம் நடிப்பில் 2011ம் ஆண்டு பொங்கல் பண்டிகையன்று வெளியான ஒரு தமிழ்த் திரைப்படம். இயக்குநர் சிவா இப்படத்தை இயக்கியுள்ளார். கே. இ. ஞானவேல் ராஜா இப்படத்தை தயாரித்துள்ளார். இப்படத்தில் கார்த்தி முதன் முறையாக பிட்பாக்கெட் திருடன் மற்றும் காவல்துறை அதிகாரி என இரட்டை வேடத்தில் நடித்துள்ளார். வித்யாசாகர் இசையில் டிசம்பர் 30-இல் பாடல்கள் வெளியாகி உள்ளது. இப்படம் தெலுங்கில் ஏற்கனவே வெளிவந்த ”விக்ரமார்க்குடு” படத்தின் தழுவல் ஆகும். தெலுங்கில் ரவிதேஜா, அனுஷ்கா செட்டி மற்றும் பிரம்மானந்தம் நடித்திருந்தனர்.  

## நடிப்பு
- கார்த்தி - ரத்னவேல் பாண்டியன் இந்திய காவல் பணி அதிகாரி மற்றும் ராக்கெட் ராஜா
- தமன்னா - சுவேதா
- சந்தானம் - காட்டு பூச்சி
- பேபி ரக்சனா - திவ்யா
- அவினாஷ் - பாப்ஜி
- ராஜீவ் கனகல
- மேகனா நாயுடு (ஒரு ஐட்டம் நம்பர் பாடலில்)
- மனோபாலா
- மேக்னா நாயர்
# விரைவு வீச்சு

**விரைவு வீச்சு **(**Fast bowling**) அல்லது **வேகப் பந்து வீச்சு** (**pace bowling**) என்பது துடுப்பாட்ட விளையாட்டில் பயன்படுத்தப்படும் பந்து வீச்சு வகைகளில் ஒன்றாகும். பந்துவீச்சின் முதன்மையான இருபிரிவுகளில் சுழற்பந்து வீச்சினைத் தவிர்த்த மற்றொரு வகையாகும். இவ்வகை பந்து வீச்சாளர்கள் *வேகப்பந்து வீச்சாளர்கள்* , *விரைவுக்காரர்கள்* என அழைக்கப்படுகின்றனர். விரைவுப் பந்து வீச்சின் வீசுநுட்பத்தை ஒட்டி *அலைவுறு வீச்சாளர்* என்றும் *தையற்தட வீச்சாளர்* என்றும் வகைப்படுத்துவதுண்டு.  

விரைவு வீச்சின் நோக்கம் பந்தை வெகுவேகமாக துடுப்பாட்டக் களத்தில் எறிந்து அது எழும்புகின்ற விதத்தை கணிக்க முடியாதவாறும் அல்லது காற்றில் நேர்கோட்டிலிருந்து ஏதாவதொருபுறம் விலகுமாறும் செய்து மட்டையாளர் அடிக்கவியலாதபடி திண்டாட வைப்பதாகும்.  

## விரைவு வீச்சு பகுப்புகள்
2005ஆம் ஆண்டு தென்னாபிரிக்காவிற்கு எதிராக மேற்கு ஆத்திரேலிய அரங்கில் பந்துவீசல்.]]  

இளவயதில் விரைவாகப் பந்து வீசுவதிலேயே கவனம் செலுத்தும் வேகப்பந்து வீச்சாளர்கள் முதிர்ந்த நிலையில் பல வீசுநுட்பங்களில் தேர்ந்து அலைவுறு பந்துவீச்சிலோ தையற்தட பந்துவீச்சிலோ சிறந்து விளங்குகின்றனர். இதனைப் பொறுத்து அவர்கள் தாக்கு, அலைவுறு, தையற்தட பந்துவீச்சாளர் என வகைப்படுத்தப்படுகின்றனர். ஓர் வேகப்பந்து வீச்சாளர் மூன்றுவகை நுட்பங்களையும் தமது ஆட்டத்தில் நிலைமைக்குத் தக்கவாறு கலந்து வீசுவார் என்பதால் இவை சரியான வகைப்படுத்தல் அல்ல. பந்துவீச்சாளரின் சராசரி பந்து வீச்சு வேகங்களைக் கொண்டு வகைப்படுத்துவது பொதுவான செயலாக உள்ளது.  
**வேகப்பந்து வீச்சாளர்களின் வகைப்படுத்தல்**

| வகை | மணிக்கு மைல்கள் | மணிக்கு கி.மீ |  |
| --- | --- | --- | --- |
| விரைவு | 86 + | 138 + |  |
| விரைவு-மிதம் | 80 to 85 | 130 to 137 |  |
| மிதவிரைவு | 75 to 80 | 121 to 130 |  |
| மிதவேகம் | 70 to 75 | 114 to 121 | } |
# சிவதொண்டன் (இதழ்)

**சிவதொண்டன்** என்பது இலங்கையில் இருந்து வெளிவரும் ஒரு ஆன்மிக மாசிகை ஆகும். சிவதொண்டன் சபை இதனை வெளியிட்டு வருகிறது.  

## வரலாறு
செந்தமிழ் ஆங்கிலத் திங்கள் வெளியீடான சிவதொண்டன் இதழ் 1935 ஆம் ஆண்டு சனவரி மாதம் வெளிவர ஆரம்பித்தது. யாழ்ப்பாணத்து யோக சுவாமிகளின் திருவுளப்படி, அவரது ஆசீர்வாதத்துடன் பண்டித. க. கி. நடராசன் (B.O.L) என்பாரால் இவ்விதழ் ஆரம்பிக்கப்பட்டது.  

நடராசன் 1934 ஆண்டில் கமலாசனி அச்சு நிலையத்தை ஆரம்பித்தார். பண்டித. க. கி. நடராசன் 25ஆம் ஆண்டு சிவதொண்டன் சிறப்பு மலரில் பின்வருமாறு எழுதியிருந்தார்: "அடியேன் செய்த தவப்பயனாகச் சில நாட்களுக்குப் பின் சுவாமிகள் அச்சு நிலையத்துக்கு எழுந்தருளினார்கள். *தொடங்கிவிட்டாய்! கவனமாய் நடத்து,* என்றார்கள். பின்னர் ஒரு வாரத்துக்குப் பின்வந்து, *பத்திரிகை ஒன்றைத் தொடங்கு,* என்றார்கள். பத்திரிகைக்கு என்ன பெயரிடலாம் என்று கேட்டேன். அதற்கு அவர் பதில் கூறாமல் போய் விட்டார்கள். பின்னொருநாள் வந்து சிவதொண்டன் என்று பெயரிட்டுச் சிறிய அளவில் நடத்து என்றார்கள்".  

1935 பவ வருடத்து மார்கழி (அதாவது 1935 ஆண்டு சனவரி) மாதத்தில் முதல் இதழ் வெளிவந்தது. "நாம் யார்" என்ற பொருள் பற்றித் தலையங்கம் நடராசனால் எழுதப்பட்டது. இரண்டாம் இதழில் இருந்து செ. மயில்வாகனம் என்பவர் சுவாமிகளின் மகாவாக்கியங்களுக்கு விளக்கம் எழுதி வந்தார்கள். "எண்ணுவார் நெஞ்சில் நண்ணுவார் ஈசன்" என்னும் சுலோகத்துடன் மாதம் தோறும் வெளிவந்தது. சிவதொண்டனின் மூன்றாம் இதழில் இருந்து நற்சிந்தனை எனும் தலைப்போடு சிவயோக சுவாமிகளின் கருத்துகள் இவ்வேட்டில் பதியப்பட்டன.  

இவ்விதழ் 1950 களில் யோகசுவாமிகளது அறிவுறுத்தலின் படி சிவதொண்டன் சபையாரால் பொறுப்பேற்கப்பட்டு வெளிவந்தது. தொடர்ந்தும் பண்டித. க. கி. நடராசன் அவர்களே ஆசிரியராகப் பணியாற்றி வந்தனர்.
# அலங்காநல்லூர் ஜல்லிக்கட்டு


**அலங்காநல்லூர் ஜல்லிக்கட்டு** என்பது தமிழ்நாட்டில் மதுரை மாவட்டத்தில் உள்ள அலங்காநல்லூர் கிராமத்தில் ஆண்டு தோறும் நடைபெறும் ஜல்லிக்கட்டு என்றழைக்கப்படும் மாடு பிடிக்கும் வீர விளையாட்டு ஆகும். அலங்காநல்லூர் ஜல்லிக்கட்டு விளையாட்டில் உள்ள விறுவிறுப்பின் காரணமாகவும் ஊடகங்கள் மற்றும் தமிழ் திரைப்படங்களின் மூலமும் உலக அளவில் பிரபலமாக உள்ளது.  

## வரலாறு
சங்க இலக்கியமான கலித்தொகை  

என்றுரைக்கிறது. அதற்கு நச்சினார்க்கினியர் எழுதும் உரை: "கூடிக் கொல்லுகின்ற ஏற்றினுடைய (காளையினுடைய) கோட்டிற்கு (கொம்புக்கு) அஞ்சும் பொதுவனை மறு பிறப்பினும் ஆயர் மகள் தழுவாள்." என்பதாகும்.  

பண்டைக்காலத்தில் ஐந்திணை நிலங்களுள் ஒன்றாகிய முல்லை நிலத்தின் ஆயர்/யாதவர் மக்களிடம் ஏறு தழுவுதல் நடைபெற்று வந்தது.  
ஆயர் குல வாலிபர்கள் ஊரார் முன்னிலையில் காளையை அடக்குவர். வெற்றி பெற்ற இளைஞர்களில் மனம் கவர்ந்தவனுக்கு மாலை சூட்டுவாள் ஆயர் குல பெண்..  
50 ஆண்டுகளுக்கு முன்பு புழக்கத்தில் இருந்த 'சல்லி காசு' என்னும் இந்திய நாணயங்களை துணியில் வைத்து மாட்டின் கொம்புகளில் கட்டிவிடப்படும் பழக்கம் இருந்தது. மாட்டை அணையும் வீரருக்கு அந்த பணமுடிப்பு சொந்தமாகும். இந்தப் பழக்கம் பிற்காலத்தில் 'சல்லிகட்டு' என்று மாறியது. பேச்சு வழக்கில் அது திரிந்து 'ஜல்லிக்கட்டு' என்று ஆனது.
# குட்லாடம்பட்டி அருவி



குட்லாடம்பட்டி அருவி, மதுரை மாவட்டம் வாடிப்பட்டியை அடுத்த குட்லாடம்பட்டி கிராமத்திற்கு வடக்கே சிறுமலை அடிவாரத்தில் அமைந்துள்ளது. சிறுமலையில் மழை பெய்யும் காலங்களில், இந்த அருவியில் தண்ணீர் கொட்டும். இதுபோன்ற நேரங்களில் சுற்றுலா பயணிகள் ஏராளமான அளவில் இங்கு குவிகின்றனர். இந்த அருவியில் வருடத்தில் ஐந்து முதல் எட்டு மாதங்கள் வரை தண்ணீர் வரத்து இருக்கும். வாரம் முழுவதும் மக்கள் வந்தாலும்கூட சனி மற்றும் ஞாயிற்று கிழமைகளில் கூட்டம் அதிகமாக காணப்படும்.  

## காட்சியகம்

## ஆதாரங்கள்
# 1980 இந்தியப் பொதுத் தேர்தல்


இந்தியக் குடியரசின் ஏழாம் **நாடாளுமன்றத் தேர்தல் 1980** ஆம் ஆண்டு நடைபெற்றது. தேர்தலில் வெற்றி பெற்ற உறுப்பினர்களைக் கொண்டு ஏழாவது மக்களவை கட்டமைக்கப்பட்டது. முந்தைய மூன்று ஆண்டுகள் ஆட்சியிலிருந்த ஜனதா கட்சி உடைந்ததால் அதன் ஆட்சி கவிழ்ந்தது. இந்திய தேசிய காங்கிரசு எளிதில் வென்று இந்திரா காந்தி நான்காம் முறை பிரதமரானார்.  

## பின்புலம்

இத்தேர்தலில் 518 தொகுதிகளில் இருந்து 518 உறுப்பினர்கள் தேர்ந்தெடுக்கபபட்டனர். இவர்களைத் தவிர இரு ஆங்கிலோ-இந்தியர்களும், வடகிழக்கு பிரதேசத்திலிருந்து (தற்கால அருணாசலப் பிரதேசம்) ஒருவரும் மக்களவைக்கு நேரடியாக நியமனம் செய்யப்பட்டனர். முந்தைய தேர்தலில் வெற்றி பெற்ற ஜனதா கட்சி அரசால் மூன்றாண்டுகள் கூட ஆட்சி புரிய இயலவில்லை. ஜனசங்கத்தின் வலதுசாரிகளும், சோசலிசக் கொள்கை கொண்டவர்களும் இணைந்து உருவான அக்கட்சி, விரைவில் கொள்கை வேறுபாடுகளால் பிளவுற்றது. நாடாளுமன்றத்தில் பெரும்பான்மையை இழந்த மொரார்ஜி தேசாய் பதவி விலகினார். ஜனதா கட்சியின் சில பிளவுகளின் ஆதரவைப் பெற்றிருந்த சரண் சிங் வெளியிலிருந்து ஆதரவு அளிப்பதாக காங்கிரசு தலைவி இந்திரா காந்தி தந்த வாக்குறுதியை நம்பி பிரதமரானார். ஆனால் இந்திரா ஆதரவளிக்க மறுத்து விட்டதால், நாடாளுமன்றத்தை சந்திக்காமலேயே சரண் சிங் அரசு கவிழ்ந்தது. 1980ல் புதிய தேர்தல்கள் அறிவிக்கப்பட்டன. நெருக்கடி நிலையின் போது நடந்த முறைகேடுகள் தொடர்பாக தன் மீது போடப்பட்ட வழக்குகளின் மூலம் மக்களின் அனுதாபத்தைப் பெற்றிருந்தார் இந்திரா. மேலும் “வேலை செய்யக்கூடிய அரசிற்கு வோட்டளியுங்கள்” (Vote for a government that works) என்ற புதிய பிரச்சார கோஷத்தின் மூலம் ஜனதா கட்சி ஆட்சியில் நிலையற்ற தன்மையை சுட்டிக்காட்டி மக்களின் ஆதரவைப் பெற்றார். வலுவான எதிர்க்கட்சி இல்லாத நிலையில் 1980 தேர்தலில் காங்கிரசு எளிதில் வென்றது.  

## முடிவுகள்
மொத்தம் 59.62 % வாக்குகள் பதிவாகின.  
| கூட்டணி | கட்சி | align=வென்ற இடங்கள் | align=மாற்றம் | align=வாக்கு % |
| --- | --- | --- | --- | --- |
| இந்திரா காங்கிரசு
இடங்கள்: 374
மாற்றம்: +286
வாக்கு %: | இந்திரா காங்கிரசு | 351 | 271 |  |
| திமுக | 16 | 15 |  |  |
| ஜம்மு காஷ்மீர் தேசிய மாநாட்டு கட்சி | 3 | 1 |  |  |
| இந்திய ஒன்றிய முஸ்லிம் லீக் | 3 | 1 |  |  |
| கேரள காங்கிரசு (ஜோசப்) | 1 | -1 |  |  |
| ஜனதா கூட்டணி
இடங்கள்: 34
மாற்றம்: -194
வாக்கு %: | ஜனதா கட்சி | 31 | -172 |  |
| அதிமுக | 2 | -15 |  |  |
| அகாலி தளம் | 1 | -7 |  |  |
| இடதுசாரிக் கூட்டணி
இடங்கள்: 53
மாற்றம்: +17
வாக்கு %: | சிபிஎம் | 35 | 13 |  |
| சிபிஐ | 11 | 4 |  |  |
| புரட்சிகர சோசலிசக் கட்சி | 4 | — |  |  |
| பார்வார்டு ப்ளாக் | 3 | — |  |  |
| கேரள காங்கிரசு (மணி) | 1 | — |  |  |
| மற்றவர்கள்
இடங்கள்: 63
மாற்றம்: -120 | லோக் தளம் (ஜனதா மதச்சார்பின்மை) | 41 | -36 |  |
| காங்கிரசு (அர்ஸ்) | 13 | -43 |  |  |
| சுயேச்சைகள் | 6 | -27 |  |  |
| மற்றவர்கள் | 3 | -14 |  |  |

## இவற்றையும் காண்க
- தமிழ்நாட்டில் இந்திய நாடாளுமன்றத் தேர்தல், 1980
# சம்மி கபூர்



**சம்மி கபூர் ** (Shammi Kapoor, , , ஷம்மி கபூர்; அக்டோபர் 21, 1931 - ஆகஸ்ட் 14, 2011), ஓர் இந்திய திரைப்பட நடிகராகவும் இயக்குனராகவும் இருந்தவர். 1950 களிலும் 1960 களிலும் இந்தித் திரைப்படங்களில் புகழ்பெற்ற நடிகராக விளங்கியவர்.  

## ஆரம்பகால வாழ்க்கை
பஞ்சாபியரும் திரைப்பட மற்றும் நாடக நடிகருமான பிரித்விராஜ் கபூருக்கு மும்பையில் பிறந்தார். பிரித்விராஜ் கபூரின் மூன்று மகன்களில் இரண்டாவதாகப் பிறந்த சம்மிக்கு பெற்றோர் இட்ட பெயர் **சம்சேர் ராஜ் கபூர்** என்பதாகும். மற்ற இரு மகன்களான, ராஜ் கபூரும் சசி கபூரும் இவரைப்போலவே தந்தையின் வழியில் இந்தித் திரைப்பட உலகில் புகழ் பெற்று விளங்கினர். மும்பையில் பிறந்தாலும் இளமைக் காலத்தை கொல்கத்தாவில் வளர்ந்தார். பின்னர் மும்பையின் வடாலாவில் உள்ள புனித யோசஃப் கான்வென்டிலும் மாதுங்காவில் உள்ள டான் பாசுகோ உயர்நிலைப் பள்ளியிலும் படித்தார். பள்ளியிறுதியை நியூ எரா பள்ளியில் முடித்தார்.  

## திரைத்துறை
சம்மி கபூர் இந்தி சினிமாவின் சிறந்த நடிகர்களில் ஒருவராகக் கருதப்பட்டார்.1953ஆம் ஆண்டு திரைவாழ்வை **ஜீவன் ஜோதி** என்ற திரைப்படத்தின் மூலம் துவங்கினார்.  

;சில திரைப்படங்கள்  

- தும்சா நஹின் தேகா (1957)
- தில் தேகே தேகோ, ஜங்க்ளி
- தில் தேரா திவானா
- புரொஃபெசர்
- சைனா டௌன்
- ராஜ்குமார்,
- காஷ்மீர் கி கலி
- ஜான்வர் (1965)
- தீஸ்ரி மன்சில்
- அன் இவினிங் இன் பாரிஸ்
- பிரம்மச்சாரி
- அந்தாஸ்
- விதாதா

## விருதுகள்
1968ஆம் ஆண்டு பிரம்மச்சாரி திரைப்படத்திற்காக பிலிம்ஃபேர் சிறந்த நடிகருக்கான விருதும் 1982ஆம் ஆண்டு விதாதா திரைப்படத்திற்காக பிலிம்ஃபேர் சிறந்த குணசித்திர நடிகருக்கான விருதையும் பெற்றார். வாழ்நாள் சாதனை விருது இவருக்கு 1995ஆம் ஆண்டு வழங்கப்பட்டது.  

## இல்லற வாழ்க்கை
புகழ்பெற்ற நடிகை கீதா பாலியை மணம் புரிந்திருந்தார். அவரது மரணத்திற்குப் பிறகு நீலா என்பவரை திருமணம் செய்துள்ளார். இணையத்தில் மிகுந்த ஆர்வமுள்ள இவர் மும்பை இணையப் பயனாளர் சங்கத்தின் தலைவராக இருந்துள்ளார்.  

## இறப்பு
நாள்பட்ட சிறுநீரக செயலிழப்பால் துன்பமுற்ற கபூர் ஆகத்து 07, 2011 அன்று மும்பையின் பிரீச் கேன்டி மருத்துவமனையில் அனுமதிக்கப்பட்டார். அவரது நிலை அடுத்த சில நாட்களுக்கு மோசமாகவே இருந்தநிலையில் செயற்கை மூச்சு விடும் இயந்திர வழியே கண்காணிக்கப்பட்டு வந்தார்.]. ஆகத்து 14, 2011 அன்று காலை 05:15 மணிக்கு அன்னாரின் உயிர் பிரிந்தது.
# புலம்பெயர் ஈழத்து எழுத்தாளர்களின் தமிழ்ப் புதினங்கள் (பட்டியல்)



புலம்பெயர் இலங்கை எழுத்தாளர்களினால் தமிழ் மொழியில் எழுதி வெளியிடப்பட்ட புதினங்கள் (நாவல்கள்) கீழே பட்டியலிடப்பட்டுள்ளது. இப்பட்டியல் நாவல் வெளியிடப்பட்ட ஆண்டினை அடிப்படையாக வைத்தே தொகுக்கப்பட்டுள்ளது. இப்பகுதியில் புலம்பெயர்ந்து வாழும் இலங்கை எழுத்தாளர்களினால் எழுதப்பட்ட நாவல்கள், குறுநாவல்கள் ஆகியன உள்ளடங்கும்.  

## ஆண்டுகள் 1981 - 1990

### ஆண்டு 1988
- **ஆண்கள் விற்பனைக்கு.** - பார்த்திபன். (செருமனி) 1வது பதிப்பு, டிசம்பர் 1988.
### ஆண்டு 1989
### ஆண்டு 1990

## ஆண்டுகள் 1991 - 2000

- 

### ஆண்டு 1994

- **அழிவின் அழைப்பிதழ்** -- இ. தியாகலிங்கம்

### ஆண்டு 1998
- **உள்ளத்தில் மட்டும்.** மா.கி.கிறிஸ்ரியன். (இலண்டன்) 1வது பதிப்பு, சித்திரை 1998.

### ஆண்டு 1999
- *முடிந்த கதை தொடர்வதில்லை* - முல்லை அமுதன். (இயற்பெயர்: இ.மகேந்திரன்). லண்டன் 1வது பதிப்பு: கார்த்திகை 1999.

- **நாளை** -- இ. தியாகலிங்கம்

### ஆண்டு 2000
திசை மாறிய தென்றல் - 2000 - அகில் (இயற்பெயர் - சாம்பசிவம் அகிலேஸ்வரன்) முதற்பதிப்பு - 2000  

## ஆண்டுகள் 2001 - 2010
### ஆண்டு 2001
- *பறவைகள்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: டிசம்பர் 2001.
### ஆண்டு 2006
- *யுத்த காண்டம்* - தூயவன். பாரிஸ்: எரிமலை வெளியீடு, 2வது பதிப்பு: ஜுலை 2006, 1வது தமிழ்த்தாய் வெளியீடு: ஜுலை 2004.

### ஆண்டு 2008
- **மக்கள்... மக்களால்... மக்களுக்காக** - வி. ஜீவகுமாரன் (டென்மார்க்) (2010 தமிழியல் விருது பெற்றது)
- பரதேசி - <big>இ. தியாகலிங்கம்</big>
- 

### ஆண்டு 2009
- *தொப்புள் கொடி* - தெ நித்தியகீர்த்தி, அவுஸ்திரேலியா (மனஓசை வெளியீடு, ஏப்ரல் 2009)
- வரம் (2009) – குறுநாவல் தொகுதி - இ. தியாகலிங்கம்

### ஆண்டு 2010
- கண்ணின்மணி நீயெனக்கு - அகில் (இயற்பெயர் அகிலேஸ்வரன் சாம்பசிவம்) முதற்பதிப்பு - 20
- திரிபு - இ. தியாகலிங்கம்

### ஆண்டு 2011

- எங்கே - இ. தியாகலிங்கம்

### ஆண்டு 2014

- ஒரு துளி நிழல் - இ. தியாகலிங்கம்
- பாராரிக்கூத்துக்கள் - இ. தியாகலிங்கம்

### ஆண்டு 2015

- மானிடம் வீழ்ந்ததம்மா - இ. தியாகலிங்கம்

### ஆண்டு 2016

- சர்வ உரூபிகரம் - இ. தியாகலிங்கம்
- அரங்கத்தில் நிர்வாணம் - இ. தியாகலிங்கம்
- துருவத்தின் கல்லறைக்கு - இ. தியாகலிங்கம்
- காமமே காதலாகி - இ. தியாகலிங்கம்

### ஆண்டு 2017

- மொழியா வலிகள் பகுதி-1,2,3,4 - இ. தியாகலிங்கம்

### ஆண்டு 2018
- *புள்ளிகள் கரைந்தபொழுது* - ஆதிலட்சுமி சிவகுமார் (கலைமாறன் வெளியீட்டகம், 1வது பதிப்பு: மே 2018)

### ஆண்டு 2019

- இரண்டகன்? – குறுநாவல் தொகுதி - இ. தியாகலிங்கம்

### ஆண்டு 2020

மதுவின் இரகசியம் – குறுநாவல் தொகுதி - இ. தியாகலிங்கம்  

### ஆண்டு 2021
- கடூழியம் – குறுநாவல் தொகுதி - இ. தியாகலிங்கம்

- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# சசி கபூர்


**சசி கபூர் ** (*Shashi Kapoor*, ), (18 மார்ச்சு 1938 - 4 திசம்பர் 2017) **பல்பீர் பிரித்விராஜ் கபூர்** ) புகழ்பெற்ற பாலிவுட் திரைப்பட நடிகரும் தயாரிப்பாளரும் ஆவார். பாலிவுட்டில் கோலோச்சும் *கபூர் குடும்பத்தில்* திரைப்பட மற்றும் நாடக நடிகர் பிரித்விராஜ் கபூரின் மகனும் ராஜ் கபூர் மற்றும் சம்மி கபூருக்கு இளையவரும் ஆவார். இவர் பிரித்தானிய நடிகை ஜென்னிபர் கெண்டலைத் திருமணம் புரிந்தார். இவரது வாரிசுகள் கரண் கபூர், குணால் கபூர் மற்றும் சஞ்சனா கபூர் ஆகியோரும் கலைத்துறையில் நாட்டம் கொண்டு சாதனை படைத்துள்ளனர். அமிதாப் பச்சனுக்கு இணையாக இவர் நடித்த இந்தித் திரைப்படங்கள் **தீவார்**, **தோ அவுர் தோ பாஞ்ச்**, **நமக் அலால்** ஆகியன இவருக்கு பெரும் புகழை ஈட்டித் தந்தன. தவிர பல பிரித்தானியப் படங்களிலும் "சேக்ஸ்பியர்வாலா" போன்ற மெர்ச்சென்ட் ஐவரி தயாரித்த ஆங்கிலப் படங்களிலும் நடித்துள்ளார்.  

## படைப்புகள்
- *Shashi Kapoor presents the Prithviwallahs*, by Shashi Kapoor, Deepa Gahlot, Prithvi Theatre (Bombay, India). Roli Books, 2004. .
# சுவஸ்திகா கல்



யின் செல்லேரோவில் உள்ள கமுனியன் ரோசாவின் வடிவமைப்பைப் போன்றது.]]  
**சுவஸ்திகா கல்** (*Swastika stone*) என்பது இங்கிலாந்தின் மேற்கு யார்க்சயர் நகரில் உள்ள இல்க்லி மூர் எனும் இடத்தின் வட எல்லையில் அமைந்துள்ள வூட்ஹவுஸ் கிராகில் உள்ள சுவஸ்திகா சின்னம் பதிக்கப்பட்ட கல் ஆகும். இதன் அர்த்தம் மற்றும் உருவாகிய விதம் பற்றி உறுதியான கோட்பாடுகள் இல்லை. எனினும், இதன் உருவாக்கம் வெண்கலக் காலத்தில் நடந்திருக்கலாம் எனக் கருதப்படுகிறது.  

ஐக்கிய இராச்சியத்தின் குழந்தைகள் புத்தக கதாசிரியர் டெரி டேரி, இந்தக் கல்லில் உள்ள வடிவமைப்பு ஒரு எரிவளைத்தடுவை குறிக்கலாம் என்கிறார்.
# அனார்


**அனார்** என்ற புனைபெயரில் எழுதும் **இஸ்ஸத் ரீஹானா முஹம்மட் அஸீம்** இலங்கை முசுலிம் கலைஞரும் எழுத்தாளரும் ஆவார்.  

## இவரது நூல்கள்
- ஓவியம் வரையாத தூரிகை (மூன்றாவது மனிதன் வெளியீடு, 2004)
- எனக்குக் கவிதை முகம் (காலச்சுவடு வெளியீடு, 2007)
- உடல் பச்சை வானம் (காலச்சுவடு வெளியீடு, 2009)
- பெருங்கடல் போடுகிறேன் (காலச்சுவடு வெளியீடு, 2013)
- பொடுபொடுத்த மழைத்தூத்தல் (க்ரியா வெளியீடு, 2013)
- ஜின்னின் இரு தோகை (காலச்சுவடு வெளியீடு, 2017)
- Leaving - நீங்குதல் ( Poetry Translation Center, UK - 2021 , https://www.poetrytranslation.org/)

## விருதுகள்
- 1999 - தேசிய இளைஞர் சேவை விருது - கொழும்பு
- 2002 - இளம் படைப்பாளி விருது (உலக இஸ்லாமிய இலக்கிய மாநாடு) - கொழும்பு
- 2005 - அரச சாஹித்திய மண்டல விருது - கொழும்பு
- 2005 - வட-கிழக்கு மாகாண இலக்கிய விருது - திருகோணமலை
- 2007 - கம்பன் கழகத்தின் மகரந்தச் சிறகு விருது - கொழும்பு
- 2011 - கனடா தமிழ் இலக்கியத் தோட்ட கவிதை இயல் விருது - ரொறண்டோ, கனடா
- 2013 - Award for Excellence in the Filed of Literature (விஜய் தொலைக்காட்சியின் - சிகரம் தொட்ட பெண்கள் விருது) - சென்னை
- 2015 - Sparrow Literary Award - Mumbai
- 2017 - ஆத்மாநாம் இலக்கிய விருது, சென்னை
# கொங்கோ காய்ச்சல்


**கிரிமியன்-கொங்கோ இரத்தப்பெருக்குக் காய்ச்சல்** (*Crimean–Congo hemorrhagic fever*) உண்ணிகளால் பரப்பப்படும் ஒரு வைரசுக் காய்ச்சலாகும். இது வளர்ப்பு விலங்குகள், வனவிலங்குகள் மற்றும் மனிதரையும் பீடிக்கக் கூடியது. கிழக்கு மற்றும் மேற்கு ஆபிரிக்காவில் இந்நோய் பொதுவாகக் காணப்படுகிறது.மனிதரில் பெரும் பாதிப்பை ஏற்படுத்தும் இந்நோய் 30% உயிரிழப்பை ஏற்படுத்தக்கூடியது.  

## நோயின் தன்மை

தொற்றுகுள்ளான உண்ணி கடித்ததிலிருந்து 1-3 நாள்களில் (இது இரத்தம்,இழையம் மூலமான தொற்றுக்கு 5-6 நாள்கள்) நோய் நிலமைகள் தோன்றும்.3-5 நாளில் குருதிப்பெருக்கு ஏற்படலாம். பசியின்மை, மன உளைச்சல்,எனத் தொடங்கி மூக்கில் குருதி வடிதல்,சிறுநீருடன் குருதி வெளியேற்றம்,வாந்தி, கறுப்பு நிறத்தில் மலம் கழிதல் என்பன காணப்படும்.  
இறுதி நிலையில் ஈரல் வீங்குவதுடன் சிறுநீரகம், சுவாசத்தொகுதி என்பனவும் பாதிக்கப்படும். 9-10 நாளில் காய்ச்சல் குணமாகினாலும் இரண்டாம் வாரத்தில் 30% மரணம் நிகழலாம்.  
## தடுப்பு முறைகள்
பாலூட்டி விலங்குகள் உண்ணித் தொற்றுக்கு உள்ளாகக் கூடிய பண்ணை நிலைமைகளில் விலங்குகள் இடமாற்றம் செய்யப்படுவதற்கு முன்னர் உண்ணித் தொற்று நீக்கப்பட வேண்டும். உண்ணித் தொற்றைத் தடுக்கக் கூடிய நடைமுறைகளைக் கையாளலாம். உண்ணிகளை அப்பால் விலக்கக்கூடிய உபாயங்களைப் பயன்படுத்தலாம்.  

## மருத்துவம்
குறிப்பான மருத்துவ முறைகள் கண்டறியப்படவில்லை. நோயின் தாக்கங்களுக்கான வைத்தியமே மேற்கொள்ளப்படும்.  

## நோய்ப் பரம்பல்
ஹையலோமா உண்ணியே பொதுவான நோய்க்காவி ஆகும். சில வேளைகளில் பாதிப்புக்குள்ளான விலங்குகளை உணாவாகக் கொள்வதாலும் தொற்றுக்குள்ளான குருதி மற்றும் தொடுவதாலும் நோய் தொற்றுகிறது.  

நோய்க்காரணி ஆசியா, கிழக்கு ஐரோப்பா,மத்திய கிழக்கு மற்றும் மத்திய ஆபிரிக்கா, தென்னாபிரிக்கா, மடகஸ்கார் உள்ளிட்ட பட்டி போன்ற பிரதேசத்திலும் பரந்து காணப்படுகிறது. இவ்வைரசின் சுற்றாடல் காவியாக ஐரோப்பிய முயல் மற்றும் இந்தியப் பெருச்சாளி காணப்படுகிறது. வளர்ப்பு விலங்குகளான ஆடு, செம்மறியாடு மற்றும் கால்நடைகளுக்கு இவை பரவுகின்றன. இவை குருதியில் அதிக வைரசை கொண்டிருந்தாலும் நோய்வாய்ப்படாமல் காணப்படும். தீக்கோழிகளைத் தவிர மற்றைய பறவைகள் இதற்கு எதிர்ப்புத் தன்மை கொண்டது.  

## இந்தியாவில்
2010ஆம் ஆண்டு டிசம்பர் மாதம் 31ஆம் தேதி குஜராத் மாநிலத்தின் அகமதாபாத் நகரில் உள்ள ஷேல்பி மருத்துவமனையில் ஒரு பெண் தீவிர காய்ச்சல் பிரிவில் சேர்க்கப்பட்டு ஏழு நாட்கள் கழித்து பரிதாபமாக இறந்தார். பின்னர் அங்கு பணிபுரிந்த செவிலியர் ஒருவருக்கும் இந்த நோய் பரவியது. அவரின் இரத்த மாதிரி எடுக்கப்பட்டு புனேயில் உள்ள தேசிய வைராலஜி ஆய்வகத்திற்கு (National Institute of Virology) அனுப்பி சோதனை செய்தபோது அது **கிரிமீயன் காங்கோ ரத்தப்போக்குக் காய்ச்சல்** (சி.சிஹெச்.எஃப்) வைரஸ் என்று உறுதி செய்யப்பட்டது.  

## வெளியிணைப்புகள்
- [[உலக சுகாதார அமைப்பு|உலக சுகாதார அமைப்பின்] தகவல் தாள்]
# ஊட்டி நாராயண குருகுலம்


**ஊட்டி நாராயண குருகுலம்**, நடராஜகுருவால் உருவாக்கப்பட்ட அத்வைத குருகுலம். நாராயணகுருவின் சிந்தனைகளின் அடிப்படையில் அமைக்கப்பட்டது. நாராயண குருகுலம் இந்தியாவிலும் வெளிநாடுகளிலும் ஐம்பதுக்கும் மேற்பட்ட கிளைகள் கொண்டது. இதன் தலைமையிடம் வற்கலா. ஊட்டி குருகுலம் இதன் இரண்டாவது கிளை.  

## இடம்

நாராயண குருகுலம் ஊட்டி ஃபெர்ன் ஹில் பகுதியில் மஞ்சண கொரே கிராமத்தில் அமைந்துள்ளது. இங்கே நித்ய சைதன்ய யதியின்ன் சமாதி அமைந்துள்ளது. தியான மண்டபமும் நூலகமும் உள்ளது.  

## வரலாறு

நாராயணகுருவின் ஆணைப்படி இந்தியா எங்கும் அலையும் துறவியாக பயணம் செய்த நடராஜகுரு ஆறுவருடம் அவ்வாறு பயணம்செய்தபின் 1947ல் ஊட்டிக்கு வந்தார். அங்கே அவர் தங்கியிருந்தபோது ஓரு பக்தர் அவரது பழைய தேயிலை தொழிற்சாலை இருந்த நிலத்தை அவருக்கு பிச்சையாக வழங்கினார். அங்கே ஒரு தகரக்குடிசையை தன் கையால் அமைத்து நடராஜகுரு தங்கினார். வெகுநாள் அந்த தகரக்குடிசை மட்டுமே அங்கே இருந்தது. அதுவே குருகுலம் என்றழைக்கப்பட்டது  

உலகப்புகழ் பெற்ற தத்துவமேதை ஹென்றி பர்க்ஸனின் மாணவராக பாரீஸ் சார்போன் பல்கலைக்கழகத்தில் பயின்றவர் நடராஜகுரு. ஹென்றி பெர்க்ஸனின் இன்னொரு மாணவரான ஜான் ஸ்பியர்ஸ் வந்து நடராஜ குருவுடன் இணைந்துகொண்டார். மெல்லமெல்ல ஒரு சர்வதேசக்குருகுலமாக அது மாறியது. எட்டுவருடங்களுக்குப் பின்னர் குரு நித்ய சைதன்ய யதி மாணவராக வந்து சேர்ந்தார்  

நித்ய சைதன்ய யதி தத்துவப்பேராசிரியராக இருந்தவர். அமெரிக்கப் பல்கலைக்கழகங்களில் இலக்கியம் மற்றும் தத்துவப் பேராசிரியராக இருந்தார். நடராஜ குருவின் காலகட்டத்திலேயே வற்கலையில் நாராயணகுருகுலமும் ஈஸ்ட்வெஸ்ட் யுனிவர்சிட்டி என்ற தத்துவக் கல்வியமைப்பும் உருவாக்கப்பட்டது. நடராஜகுரு 1973ல் சமாதியடைந்ததும் நித்ய சைதன்ய யதி இந்தியா வந்து குருகுலத்தின் தலைமை பொறுப்பை ஏற்றார்.  

1999ல் நித்ய சைதன்ய யதி மறைந்த பின் நாராயணகுருகுலத்தின் தலைமைப்பொறுப்புக்கு நடராஜகுருவின் இன்னொரு மாணவரான முனி நாராயணப் பிரசாத் வந்துள்ளார். அவர் வற்கலாவில் உள்ளார். வற்கலை குருகுலத்தில் நடராஜகுருவின் சமாதி உள்ளது. ஊட்டி குருகுலத்தின் பொறுப்பில் இப்போது சுவாமி தன்மயா உள்ளார். மேலை மருத்துவப் பட்டதாரியான இவர் மாற்று மருத்துவ ஆராய்ச்சிகளில் ஈடுபாடுகொண்டவர்.  

## பணிகள்

திட்டவட்டமான பணிகளோ வரம்புகளோ இல்லாத நெகிழ்ச்சியான அமைப்பு நாராயணகுருகுலத்தில் உள்ளது. ஆன்மீகக் கல்விபெறுபவர்கள் தங்கும் இடம் மட்டும்தான் அது. பொதுவாக அங்கே துறவிகள் தங்கி கல்வியிலும் தியானத்திலும் ஈடுபட்டிருப்பார்கள். நித்ய சைதன்ய யதியின் மாணவரான தமிழ் எழுத்தாளர் ஜெயமோகன் அங்கே தமிழ் மலையாள கவிதைப் பரிமாற்ற அரங்குகளை நடத்தியிருக்கிறார். இதுவரை 18 அரங்குகள் நடந்துள்ளன. தமிழிலக்கிய விவாத அரங்குகளும் நிகழ்த்தப்பட்டுள்ளன.
# ஓ.எசு.காமர்சு

**ஓ.எசு.காமர்சு** என்பது ஒரு கட்டற்ற வலைத்தள வணிக மென்பொருள் ஆகும். இந்த மென்பொருளை பி.எச்.பி, மைசீக்குவல் ஆகியவை உள்ள வழங்கியில் நிறுவலாம். இந்த வகை மென்பொருட்களில் மூத்த மென்பொருட்களில் இதுவும் ஒன்று. இதன் 3.0 பதிப்பு விரைவில் வெளிவர உள்ளது. இந்த மென்பொருளில் இருந்து பல சென்.கார்ட், ரெமேட்டோ.கார்ட், ஓப்பின் கார்ட் போன்ற பல கட்டற்ற மென்பொருட்கள் தோன்றி உள்ளன.  

## மென்பொருட் கூறுகள்
- பொருள் வகைகள்
- உற்பத்தியாளர்/வணிக brand வகையாக பொருட்கள்
- விலை வாரியாக பொருட்கள்
- தேடல்
- குறிசொல் கூடை
- கூடை
- பயனர் கணக்கு
- நாணயம்
- கழிவு
- புதிய பொருட்கள் காட்சி
- மதிப்பீடுகள்
- விசேட விற்பனை
- தகவல்
- பின் தள மேலாண்மை
# அரசியல் யாப்பு நீதிமன்றம், இலங்கை


**இலங்கையின் அரசியல் யாப்பு நீதிமன்றம்** (*Constitutional Court of Sri Lanka*) என்பது 1972 முதல் 1978 வரை இலங்கைக் குடியரசில் நடைமுறையில் இருந்த ஒரு அரசியல் யாப்பு நீதிமன்றம் ஆகும். இலங்கை நாடாளுமன்றத்துக்காக 1970 ஆம் ஆண்டில் நடைபெற்ற பொதுத் தேர்தலில் வெற்றிபெற்ற சிறிமாவோ பண்டாரநாயக்கா தலைமையிலான ஐக்கிய முன்னணி (ஸ்ரீலங்கா சுதந்திரக் கட்சி, இலங்கை கம்யூனிஸ்ட் கட்சி, ஸ்ரீலங்கா சமசமாஜக் கட்சி ஆகிய மூன்று கட்சிகளின் கூட்டு) ஏற்கனவே, 1947ம் ஆண்டு முதல் இலங்கையில் நடைமுறையில் இருந்த சோல்பரி அரசியலமைப்பிற்குப் பதிலாக புதிய அரசியல் அமைப்பினை உருவாக்கி, 1972 மே 22ம் திகதி பிரகடனப்படுத்தியது. இந்த அரசியலமைப்பு முதலாம் குடியரசு அரசியலமைப்பு எனப்படுகின்றது. இதில் காணப்பட்ட ஒரு அம்சமே அரசியல் யாப்பு நீதிமன்றமாகும்.  

## நோக்கம்
முதலாம் குடியரசு அரசியலமைப்பின்படி இலங்கையின் அப்போதைய நாடாளுமன்றமாக இருந்த தேசிய அரசுப் பேரவை இயற்றும் சட்டங்களை எந்த நிறுவனத்தாலும் விவரணம் செய்யவோ, மறு சீராய்வு செய்யவோ முடியாது. எனவே தேசிய அரசுப் பேரவை இயற்றும் சட்டங்கள் அரசியலமைப்பிற்கு முரணா? இல்லையா? என்பதைத் தீர்மானிக்க அரசியல் யாப்பு நீதிமன்றம் அமைக்கப்பட்டது.  

## நியமனம்
அரசியலமைப்பின் 54ம் உறுப்புரை 1ம் பந்தியின் படி பிரதமரின் ஆலோசனைக்கிணங்க சனாதிபதியால் அரசியல் யாப்பு நீதிமன்ற உறுப்பினர்கள் நியமிக்கப்படுவர். இந்த நீதிமன்றம் 5 உறுப்பினர்களைக் கொண்டது. இவர்களின் பதவிக்காலம் 4 ஆண்டுகளாகும்.  

## ஆலோசனை
தேசிய அரசுப் பேரவையில் விவாதிக்கப்படும் மசோதாக்கள் சட்டமாவதற்குமுன் ஆலோசனை கூறும் கடமை இதற்குண்டு.  
- நாட்டு நலனுக்கு அவசரமானவை எனக் கருதும் மசோதாக்கள்
- சாதாரண மசோதாக்கள்

## அரசியல் யாப்பு நீதிமன்றத்துக்கு சமர்ப்பித்தல்
குறித்த ஒரு மசோதாவை அரசியல் யாப்பு நீதிமன்றத்திற்கு சமர்ப்பிக்க வேண்டுமாயின்,  

- தே.அ.பே. நிகழ்ச்சி நிரலில் இடம்பெற்று 7 நாட்களுக்குள் அங்கீகரிக்கப்பட்ட அரசியல் கட்சித் தலைவர் அல்லது 20க்குக் குறையாத பேரவை உறுப்பினர்கள் சபாநாயகருக்கு எழுத்து மூலம் அறிவித்தால்,
- ஒரு பிரசை அல்லது குழு ஆட்சேபித்து நீதிமன்றத்தில் வழக்குத் தொடர்ந்தால்,
- சட்டத்துறை நாயகம் சபாநாயகருக்கு அறிவித்தால்,
- சபாநாயகர் தாமாகவே கருதினால் அம் மசோதா அரசியல் யாப்பு நீதிமன்றத்திற்கு அனுமதிக்கப்படும்.

## தீர்ப்பு
அரசியல் யாப்பு நீதிமன்றத்தின் தீர்ப்பு பின்வருமாறு அமையும்.  
அ. சட்டமூலம் யாப்புக்கு முரணல்ல.  
ஆ. சட்ட மூலம் யாப்புக்கு முரண்.  
இ. சட்டமூலம் யாப்புக்கு முரணா இல்லையா என்பது பற்றிச் சந்தேகம்  
- **யாப்புக்கு முரணல்லாவிடின்** சாதாரண பெரும்பான்மையுடன் சட்டமூலம் நிறைவேற்றப்படும்.
- **யாப்புக்கு முரணாயின்** மூன்றில் இரண்டு பெரும்பான்மையுடன் நிறைவேற்றப்படும்.